বিজনেস স্ট্যান্ডার্ড
বিজনেস স্ট্যান্ডার্ড হল ভারতের সর্ববৃহৎ ইংরেজি ভাষার দৈনিক সংবাদপত্রের সংস্করণ। এটি বিজনেস স্ট্যান্ডার্ড লিমিটেড (বিএসএল) কর্তৃক ইংরেজি ও হিন্দি ভাষায় প্রকাশিত সংবাদপত্র। ১৯৭৫ সালে প্রতিষ্ঠিত সংবাদপত্রটি আর্থিক সংবাদ, মতামত ও অন্তর্জ্ঞানের পাশাপাশি ভারতের অর্থনীতি, অবকাঠামো, আন্তর্জাতিক ব্যবসা ও বাণিজ্য, স্টক ও মুদ্রা বাজার, সুশাসন নিয়ে সংবাদ প্রকাশ করে থাকে। ১২টি আঞ্চলিক কেন্দ্রে ইংরেজি ভাষার সংস্করণ প্রকাশিত হয়, সেগুলো হল মুম্বই, নয়াদিল্লি, কলকাতা, বেঙ্গালুরু, কোইম্বাতোর, চেন্নাই, আহমেদাবাদ, হায়দ্রাবাদ, চণ্ডীগড়, পুনে, লখনৌ, ভুবনেশ্বর, ও কোচি। এটি ভারত জুড়ে ১,০০০-এর অধিক শহরে ও নগরে পাঠকদের কাছে পৌঁছে থাকে।